Astronomi so s pomočjo številnih ESOjevih teleskopov
prvič opazovali vidni odtis gravitacijskih valov:
kilonovo nastalo ob združitvi nevtronskih zvezd.
Epizoda 133 // ESOjevi teleskopi prvič opazovali optični odtis gravitacijskega valovanja
17. avgusta 2017
je kolaboracija LIGO-Virgo zaznala gravitacijske valove, ki so potovali skozi tkanino prostor-časa.
Le dve sekundi pozneje sta dva vesoljska teleskopa Ese in Nase
zaznala tudi kratek izbruh gama sevanja iz istega območja neba.
Takega naključja ni bilo še nikoli videti
in astronomi so upali, da so priča katastrofalnemu dogodku -
dvema nevtronskima zvezdama ob eksplozivni združitvi.
Če bi bilo to res, bi v vidni svetlobi sledil odtis zaradi nastanka kilonove.
Pričel se je lov!
ESO in Esojevi partnerski teleskopi v Čilu
so se pridružili ostalim observatorijem pri iskanju novega vira svetlobe.
Iskali so iglo v senu -
šibek sij sredi milijonov zvezd.
Ampak neverjetno, našli so ga le nekaj ur kasneje -
v galaksiji NGC 4993,
oddaljeni 130 milijonov svetlobnih let od Zemlje.
V naslednjih nekaj tednih
so astronomi uporabili številne Esojeve teleskope z več kot 10 različnimi instrumenti za snemanje kilonove.
Zlitje nevtronskih zvezd je pojav, kjer nastane večina kemijskih elementov težjih od železa.
Kilonova, dogodek, ki je 1000-krat svetlejši od tipične nove,
širi na novo oblikovane elemente v okoliški prostor.
Ti vključujejo zlato, ki ga najdemo v nakitu, platino v katalizatorjih avtomobilov
in uran v jedrskih reaktorjih.
Takšna eksplozija ni bila nikoli prej potrjena,
vendar jo lahko sedaj proučujemo zelo podrobno!
Opazovanja na ESO so pokazala izredno in hitro spreminjajoč se dogodek, tesno povezan s teorijo.
Težki radioaktivni elementi so bili izpuščeni v prostor s petino hitrosti svetlobe.
V samo nekaj dneh se je kilonovina barva hitro spremenila iz modre v rdečo,
hitreje kot pri kateri koli drugi opazovani eksploziji zvezde.
Zahvaljujoč se hitremu odzivu skupin kvalificiranih znanstvenikov in zelo široke palete instrumentov na ESO
so kilonovo locirali in raziskali v obsežnem območju valovnih dolžin v nekaj dneh.
Ta dogodek zaznamuje začetek nove dobe "multi-messenger" astronomije.
Prvič v zgodovini lahko združimo svetlobne signale z gravitacijskimi valovi
in zagotoviti povsem nov način za raziskovanje vesolja.
Prepis ESO. Prevedla Dunja Fabjan.